Folketing
2005-11-16

Jeg er faktisk også meget glad for, at ud over at den har været principiel, har den også været dejlig konkret på nogle punkter. Det tror jeg har været godt, også for de mange mennesker, der følger med i debatten. Men jeg inviterer i hvert fald til, at så mange partier som muligt er med i denne her vedtagelse og kan være med i det videre arbejde med at forberede lovgivningen på området. Under alle omstændigheder vil jeg gerne tilkendegive, at i den fase, vi går ind i nu, deltager jeg naturligvis gerne i de drøftelser, der måtte være i Retsudvalget og andre steder om, hvorledes tingene skal konkretiseres.